மு. இராகவையங்கார்
{{தகவற்சட்டம் நபர்
 |name = மு. இராகவையங்கார்
 |image = Mu Raghava Iyengar.JPG
 |imagesize=150px
 |caption = 
 |birth_name = 
 |birth_date ={{birth date|df=yes|1878|7|26}}
 |birth_place = இராமநாதபுரம்
 |death_date = {{Death date and age|1960|2|2|1878|7|26}}
 |death_place = மானாமதுரை
 |death_cause = 
 |resting_place =
 |resting_place_coordinates =
 |residence = 
 |nationality = இந்தியன்
 |other_names = 
 |known_for = 
 |education =
 |employer = மதுரைத் தமிழ்ச் சங்கம்
 | occupation = தமிழ்ப் பேராசிரியர்
 | title =
 | religion=
 | spouse= 
 |children= 
 |parents= முத்துசுவாமி ஐயங்கார்
 |speciality=
 |signature =
 |website=
 |}}
 
 '''முத்துசுவாமி இராகவையங்கார்''' ([[1878]] [[சூலை 26]] – [[1960]] [[பிப்ரவரி 2]]) என்னும் '''மு. இராகவையங்கார்''' தமிழ், வடமொழி, ஆங்கிலம் ஆகிய மும்மொழிகளிலும் புலமை பெற்றவர். இவர் தமிழ் ஆய்வாளராகவும், பதிப்பாசிரியராகவும், இதழாசிரியராகவும், சொற்பொழிவாளராகவும், கவிஞராகவும் திகழ்ந்தார்.
 
 == பிறப்பு ==
 [[இராமநாதபுரம்|இராமநாதபுரத்தில்]] சேதுபதி அவைப்புலவராக விளங்கிய முத்துசுவாமி ஐயங்காருக்கு மகனாக 1878 சூலை 26-ஆம் நாள் இராகவையங்கார் பிறந்தார்.&lt;ref name = &quot;a&quot;&gt;பாலசுப்பிரமணியன் சி., சான்றோர் தமிழ், நறுமலர் பதிப்பகம் சென்னை, நா.பதி.1993, பக்.70&lt;/ref&gt; இவர் இளமையிலேயே தம் தந்தையை இழந்துவிட்டார். அதன் பின்னர் பாண்டித்துரைத் தேவர் இவரை வளர்த்துக் கல்வி புகட்டினார்.
 
 == அவைக்களப் புலவர் ==
 மு. இராகவையங்கார் இளம் வயதிலேயே தமிழ் இலக்கண, இலக்கியங்களில் தேர்ச்சி பெற்றார். இதனால் 1896-ஆம் ஆண்டில் தம்முடைய பதினெட்டாம் வயதிலேயே பாண்டித்துரைத் தேவரின் அவைக்களப் புலவர் ஆனார்.&lt;ref name = &quot;b&quot;&gt;பாலசுப்பிரமணியன் சி., சான்றோர் தமிழ், நறுமலர் பதிப்பகம் சென்னை, நா.பதி.1993, பக்.71&lt;/ref&gt;
 
 == தமிழாசிரியர் ==
 [[பாண்டித்துரைத் தேவர்|பாண்டித்துரைத் தேவரால்]] [[1901]]-ஆம் ஆண்டில் [[மதுரைத் தமிழ்ச் சங்கம்]] தொடங்கப்பட்டது. இதன் ஓர் உறுப்பான [[செந்தமிழ்க் கல்லூரி, மதுரை|செந்தமிழ்க் கல்லூரியில்]] 1901-ஆம் ஆண்டில் மு. இராகவையங்கார் தமிழாசிரியராகப் பணியாற்றத் தொடங்கினார்.&lt;ref name=&quot;b&quot;/&gt;  அப்பணியை 1912-ஆம் ஆண்டு வரை ஆற்றினார்.
 
 [[1944]]-ஆம் ஆண்டில் [[சென்னை]] [[இலயோலாக் கல்லூரி, சென்னை|இலயோலாக் கல்லூரியில்]] கீழ்த்திசை மொழியியல் இளவர் (பி. ஓ. எல்.) பட்ட வகுப்புத் தொடங்கப்பட்ட பொழுது, மு. இராகவையங்கார் அத்துறையில் பேராசிரியராகப் பணியாற்றினார்.&lt;ref name=&quot;b&quot;/&gt;
 
 [[1945]]-ஆம் ஆண்டில் திருவனந்தபுரம் பல்கலைக் கழகத்தில் [[ராம. அழகப்பச் செட்டியார்|இராம. அழகப்பச் செட்டியார்]] வழங்கிய நன்கொடையால் தமிழ் ஆராய்ச்சித் துறை தொடங்கப்பட்டது. மு. இராகவையங்கார் அத்துறையின் தலைவராக அவ்வாண்டிலேயே பொறுப்பேற்றார்.&lt;ref name=&quot;b&quot;/&gt;  [[1951]]-ஆம் ஆண்டு வரை அப்பணியை ஆற்றினார்.
 
 ==இதழாசிரியர் ==
 மதுரைத் தமிழ்ச் சங்கத்தின் மற்றோர் உறுப்பான செந்தமிழ் இதழில் 1901-ஆம் ஆண்டு முதல் 1904-ஆம் ஆண்டு வரை உதவியாசிரியராக இருந்தார். பின்னர் 1904-ஆம் ஆண்டில் ஆசிரியப் பொறுப்பை ஏற்றார்.  1912-ஆம் ஆண்டு வரை அப்பணியைச் செவ்வனே ஆற்றினார்.&lt;ref name=&quot;b&quot;/&gt;  இவருக்கு முன்னர் 1901 – 03-ஆம் ஆண்டுகளில் மு. இராகவையங்காரின் மாமா மகன் [[ரா. இராகவையங்கார்|இரா. இராகவையங்கார்]] அவ்விதழுக்கு ஆசிரியராக இருந்தார். இவருக்குப் பின்னர் 1912-ஆம் ஆண்டு முதல் [[1947]]-ஆம் ஆண்டு வரை [[அ. நாராயண ஐயங்கார்]] அவ்விதழுக்கு ஆசிரியராக இருந்தார்.
 
 பின்னாளில் தமிழர் நேசன், [[கலைமகள் (இதழ்)|கலைமகள்]], ஸ்ரீவாணி விலாசினி, [[கலைக்கதிர் (இதழ்)|கலைக்கதிர்]], [[அமுதசுரபி (இதழ்)|அமுதசுரபி]] ஆகிய இதழ்களின் ஆசிரியராகவும் பணியாற்றினார்.&lt;ref name = &quot;c&quot;&gt;பாலசுப்பிரமணியன் சி., சான்றோர் தமிழ், நறுமலர் பதிப்பகம் சென்னை, நா.பதி.1993, பக்.80&lt;/ref&gt;
 
 == தமிழ்ப் பேரகராதிக் குழுவின் தலைமை தமிழ்ப் பண்டிதர்  ==
 செந்தமிழ்க் கல்லூரி ஆசிரியப் பணியையும் செந்தமிழ் இதழின் ஆசிரியப் பணியையும் 1912ஆம் ஆண்டில்  இறுதியில் துறந்த மு. இராகவையங்கார்  [[1913]]-ஆம் ஆண்டு முதல் [[1939]]-ஆம் ஆண்டு வரை [[சென்னைப் பல்கலைக்கழகத் தமிழ்ப் பேரகராதி]]க் குழுவில் தலைமைத் தமிழ்ப் பண்டிதராகப் பணியாற்றினார்.  அப்பணியைப் பாராட்டி அப்பொழுதைய அரசாங்கம் '''இராவ் சாகிப்''' என்னும் விருதினை வழங்கியது.&lt;ref name=&quot;b&quot;/&gt;
 
 == பதிப்பாசிரியர் ==
 [[அண்ணாமலைப் பல்கலைக்கழகம்|அண்ணாமலை பல்கலைக் கழகம்]] கம்பராமயாணத்தை உரையோடு பதிப்பிக்க விழைந்தது. எனவே [[1951]] ஆம் ஆண்டில் பதிப்பாசிரியர் குழுவை உருவாக்கியது.   அக்குழுவில் மு. இராகவையங்கார் இடம்பெற்றார்.  [[கம்பராமாயணம்|கம்பராமாயணத்தின்]] சிலபகுதிகளைப் பாடபேத ஆராய்ச்சிக் குறிப்பும் விளக்கவுரையும் எழுதி பதிப்பித்தார்.&lt;ref name = &quot;d&quot;&gt;பாலசுப்பிரமணியன் சி., சான்றோர் தமிழ், நறுமலர் பதிப்பகம் சென்னை, நா.பதி.1993, பக்.72&lt;/ref&gt; இந்நூல் தவிர பின்வரும் நூல்களையும் பதிப்பித்திருக்கிறார்.
 {| border=&quot;2&quot; cellpadding=&quot;4&quot; cellspacing=&quot;0&quot; style=&quot;margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;&quot;
 |- bgcolor=&quot;#CCCCCF&quot; align=&quot;center&quot;
 |வ.எண்||ஆண்டு||நூல்
 |-
 |01||1910||திருக்குறள் பரிமேலழகர் உரையுடன்
 |-
 |02||       ||நரிவிருத்தம் அரும்பத உரையுடன்
 |-
 |03|| ||சிதம்பரப் பாட்டியல் உரையுடன்
 |-
 |04||  ||திருக்கலம்பகம் உரையுடன்
 |-
 |05||  ||விக்கிரம சோழனுலா
 |-
 |06||  ||சந்திரா லோகம்
 |-
 |07||  ||கேசவப் பெருமாள் இரட்டை மணிமாலை
 |-
 |08||1936||[[பெருந்தொகை]]
 |-
 |09||1936||திருவைகுந்தன் பிள்ளைத்தமிழ்
 |-
 |10||1949|| அரிச்சந்திர வெண்பா
 |-
 |11||1951||கம்பராமாயணம் – பால காண்டம்
 |-
 |12||1953||திரிசிராமலை அந்தாதி
 |-
 |13||1958|| கம்பராமாயணம் - சுந்தர காண்டம் 
 |}
 
 ==நூல்கள் ==
 மு. இராகவையங்கார் தன்னுடைய கருத்துகளை நூல்களாக எழுதி வெளியிட்டார். அவை வருமாறு:
 {| border=&quot;2&quot; cellpadding=&quot;4&quot; cellspacing=&quot;0&quot; style=&quot;margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;&quot;
 |- bgcolor=&quot;#CCCCCF&quot; align=&quot;center&quot;
 |வ. எண்||ஆண்டு||நூலின் பெயர்||பொருள்
 |-
 |01||1905|| வேளிர் வரலாறு||வரலாறு
 |-
 |02||1912||தொல்காப்பிய பொருளதிகார ஆராய்ச்சி||திறனாய்வு
 |-
 |03||1915||சேரன் செங்குட்டுவன்||வரலாறு
 |-
 |04||1924||தமிழரும் ஆந்திரரும்||ஆராய்ச்சி
 |-
 |05||1926||ஆழ்வார்கள் காலநிலை||வரலாறு
 |-
 |06||1929||சாசனத் தமிழ்க்கவி சரிதம்|| வரலாறு
 |-
 |07||1938|| ஆராய்ச்சித் தொகுதி||இலக்கிய ஆராய்ச்சி
 |-
 |08||1939||திருவிடவெந்தை எம்பெருமான்||திருமங்கை ஆழ்வார் பாடல்களின் விளக்கம்
 |-
 |09||1947||சேர வேந்தர் செய்யுட் கோவை (முதல் தொகுதி)||இலக்கிய ஆராய்ச்சி
 |-
 |10||1948|| செந்தமிழ் வளர்த்த தேவர்கள்||வரலாறு
 |-
 |11||1950||Some Aspects of Kerala and Tamil Literature – 2 volumes
 |-
 |12||1950|| இலக்கியக் கட்டுரைகள்||இலக்கிய ஆராய்ச்சி
 |-
 |13||1951|| சேர வேந்தர் செய்யுட் கோவை (இரண்டாம் தொகுதி)||இலக்கிய ஆராய்ச்சி
 |-
 |14||1958|| வினைதிரிபு விளக்கம்|| இலக்கணம்
 |-
 |15||1959|| கட்டுரை மணிகள்|| இலக்கிய ஆராய்ச்சி
 |-
 |16||1969|| தெய்வப் புலவர் கம்பர்||வரலாறு
 |-
 |17||  ||இலக்கிய சாசன வழக்காறுகள்||வரலாறு
 |-
 |18||  ||நூற்பொருட் குறிப்பகராதி||
 |-
 |19||  ||நிகண்டகராதி||
 |}
 
 ==சொற்பொழிவாளர் ==
 மு. இராகவையங்கார் சிறந்த சொற்பொழிவாளராகவும் திகழ்ந்தார். அவர் ஆற்றிய சொற்பொழிவுகள் சில நூல்களாகவும் வெளிவந்தன.  அவர் ஆற்றிய புகழ்பெற்ற சொற்பொழிவுகள் சில:
 {| border=&quot;2&quot; cellpadding=&quot;4&quot; cellspacing=&quot;0&quot; style=&quot;margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;&quot;
 |- bgcolor=&quot;#CCCCCF&quot; align=&quot;center&quot;
 |வ. எண்||ஆண்டு||தலைப்பு||இடம்||தலைமை
 |-
 |01||1929||  சாசனத் தமிழ்க்கவி சரிதம் ||சென்னைப் பல்கலைக் கழகம்|| உ. வே. சாமிநாதையர் 
 |-
 |02||1950|| காந்தளூர்ச் சாலை||திருவனந்தபுரம் பல்கலைக் கழகம்||சர். சி. வி. இராமன்
 |-
 |03||1950||சேரத் தமிழ் இலக்கியங்கள்||திருவனந்தபுரம் பல்கலைக் கழகம்||கோபால மேனன்
 |-
 |04||1959|| தெய்வப் புலமை || சென்னை மாநிலக் கல்லூரி|| தெ. பொ. மீனாட்சிசுந்தரம் 
 |-
 |05||   ||கம்பனின் தெய்வப் புலமை||காரைக்குடி கம்பன் கழகம்||சா. கணேசன்
 |}
 == மறைவு ==
 மு. இராகவையங்கார் தன்னுடைய 18-ஆம் அகவை முதல் 82-ஆம் அகவை  வரை தமிழ்த் தொண்டாற்றி [[1960]] [[பிப்ரவரி 2]] ஆம் நாள் [[மானாமதுரை|மானாமதுரையில்]] தன் மகன் வீட்டில் மரணமடைந்தார்.
 
 ==சான்றடைவு==
 &lt;references/&gt;
 
 ==வெளி இணைப்பு ==
 * [http://www.tamilonline.com/thendral/content.aspx?id=147&amp;cid=14 பா.சு.ரமணன் எழுதிய மு. இராகவையங்கார்]
 * [http://www.tamilheritage.org/thfcms/index.php?option=com_content&amp;view=article&amp;id=84&amp;Itemid=184 ம. சா. அறிவுடைநம்பி எழுதிய இராவ்சாகேப் மு. இராகவையங்காரின் செந்தமிழ்ப்பணி] {{Webarchive|url=https://web.archive.org/web/20110926164304/http://www.tamilheritage.org/thfcms/index.php?option=com_content&amp;view=article&amp;id=84&amp;Itemid=184 |date=2011-09-26 }}
 
 [[பகுப்பு:1878 பிறப்புகள்]]
 [[பகுப்பு:1960 இறப்புகள்]]
 [[பகுப்பு:தமிழறிஞர்கள்]]
 [[பகுப்பு:உரையாசிரியர்கள்]]
 [[பகுப்பு:நாட்டுடைமை நூல்களின் ஆசிரியர்கள்]]